Legal Document

Category: 292

Text:
11. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΕΣΩΤΕΡΙΚΩΝ  ΚΑΙ ΟΙΚΟΝΟΜΙΚΩΝ Αριθ. 112759 της 17 Νοεμ. 1959 /15 Ιαν. 1960. Περί χορηγήσεως αποζημιώσεως δι' υπερωριακήν εργασίαν κλπ. εις το τεχνικόν προσωπικόν των τέως Ταμείων Οδοποιίας συγχωνευθέντων μετά των Νομαρχιακών Ταμείων. Έχοντες υπ' όψιν : 1)Τας διατάξεις του άρθρ. 1 του Ν.Δ. 3001/54 «περί παροχής αποζημιώσεως λόγω υπερωριακής εργασίας και κατ' αποκοπήν εξόδων κινήσεως εις το προσωπικόν των Δημοσίων Εργων κλπ.». 2)Ότι διά την ταχυτέραν μελέτην, εκτέλεσιν και επίβλεψιν των εν γένει έργων οδοποιίας, ως και διά την κατά Νόμον άσκησιν εποπτείας και έλεγχον αυτών απαιτείται εργασία του τακτικού τεχνικού προσωπικού των τέως Ταμείων Οδοποιίας, συγχωνευθέντων δυνάμει των διατάξεων της παρ. 1 του άρθρ. 7 του Ν.Δ. 3620/56 μετά των Νομαρχιακών Ταμείων, πέραν των ωρών υποχρεωτικής εργασίας. 3)Ότι η φύσις της υπηρεσίας του ως άνω προσωπικού επιβάλλει μετακινήσεις αυτού εκτός γραφείου, συνεπαγομένας δαπάνας κινήσεως και λοιπάς παρομαρτούσας τοιαύτας, αποφασίζομεν : Καθορίζομεν διά τας κάτωθι κατηγορίας του τακτικού τεχνικού προσωπικού των τέως Ταμείων Οδοποιίας, συγχωνευθέντων δυνάμει των διατάξεων της παρ. 1 του άρθρ. 7 του Ν.Δ. 3620/56 μετά των Νομαρχιακών Ταμείων, αποζημίωσιν διά την καθ' υπερωρίαν εργασίαν ως και έξοδα κινήσεως τούτων και λοιπάς παρομαρτούσας δαπάνας, υπό την προϋπόθεσιν ότι ο μισθός ή η μηνιαία αντιμισθία αυτών δεν υπερβαίνει τον μισθόν του 1ου βαθμού, κατ' αποκοπήν μηνιαίως ως εξής : Α' Αποζημίωσις υπερωριακής εργασίας : α)Εις τους πολιτικούς μηχανικούς και αρχιτέκτονας, διπλωματούχους του Εθνικού Μετσοβείου Πολυτεχνείου ή ισοτίμων σχολών, μη δικαιουμένους του κατά τας διατάξεις του Ν.Δ. 3670/1956 παρεχομένου ειδικού επιδόματος, υπηρετούντας δε εις την περιοχή της τέως Διοικήσεως Πρωτεούσης, δρχ. 1.200. β) Εις το προσωπικόν της αμέσως ανωτέρω κατηγορίας, το υπηρετούν εκτός της περιοχής της τέως Διοικήσεως Πρωτεούσης, δρχ. 2.400. γ) Εις τους πολιτικούς υπομηχανικούς πτυχιούχους των κατωτέρων σχολών του Εθνικού Μετσοβίου Πολυτεχνείου ή ισοτίμων σχολών της αλλοδαπής : Τους επί 4ω έως 7ω βαθμώ δρχ. 450. δ) Εις τους υπομηχανικούς τοπογράφους και φωτοτοπογράφους, μη κεκτημένους πτυχίον των κατωτέρων σχολών του Εθνικού Μετσοβίου Πολυτεχνείου: Τους   επί   4ω   έως   6ω   βαθμώ,   δρχ. 350. ε) Εις τους τεχνικούς βοηθούς: Τους   επί   5ω   έως   7ω   βαθμώ   δρχ. 300 Τους   επί   8ω   έως   10ω βαθμώ   δρχ. 250 Τους επί 11ω                          »          »    200 ς)Εις τους σχεδιαστάς: Τους   επί   5ω   έως   7ω     βαθμώ   δρχ. 250 Τους   επί   8ω   έως   10ω   βαθμώ   δρχ. 200 ζ) Εις τους Εργοδηγούς και επιστάτας όλων των βαθμών, δρχ. 250. η) Εις τους τεχνίτας όλων των βαθμών, δρχ. 200. Β'. Εξοδα κινήσεως : α) Εις τους πολιτικούς μηχανικούς και αρχιτέκτονας, διπλωματούχους του Εθνικού Μετσοβίου Πολυτεχνείου, μη δικαιουμένους του κατά τας διατάξεις του Ν.Δ. 3670/1956 παρεχομένου ειδικού επιδόματος, υπηρετούντας δε εις την περιοχή της τέως Διοικήσεως Πρωτευούσης, δρχ. 1.000. β)Εις το προσωπικόν της αμέσως ανωτέρω κατηγορίας το υπηρετούν εκτός της περιοχής της τέως Διοικήσεως Πρωτευούσης, δρχ. 2.000. (Αντί της σελ. 214,33)  Σελ. 214,33(α) 137-01 Νομαρχιακά Ταμεία 2.Γ.ε.10-11 γ)Εις τους πολιτικούς υπομηχανικούς, πτυχιούχους των κατωτέρων σχολών του Εθνικού Μετσοβίου Πολυτεχνείου ή ισοτίμων σχολών της αλλοδαπής : Τους επί 4ω έως 5ω βαθμώ δρχ. 300 Τους επί 6ω έως 7ω βαθμώ δρχ. 250 δ) Εις τους υπομηχανικούς τοπογράφους και φωτοτοπογράφους, μη κεκτημένους πτυχίον των κατωτέρων σχολών του Εθνικού Μετσοβίου Πολυτεχνείου: Τους επί 4ω έως 6ω βαθμώ δρχ. 200 ε) Εις τους τεχνικούς βοηθούς : Τους επί 5ω έως 6ω βαθμώ δρχ. 200 Τους επί 7ω έως 11ω βαθμώ δρχ. 150 ς) Εις τους σχεδιαστάς : Τους επί 5ω έως 10ω βαθμώ δρχ. 150 ζ)Εις τους εργοδηγούς και επιστάτας όλων των βαθμών δρχ. 150. η) Εις τους τεχνίτας όλων των βαθμών δρχ. 150. Εις τα διά της παρούσης αποφάσεως καθοριζόμενα ποσά συμψηφίζονται τα καταβληθέντα τοιαύτα δυνάμει της υπ' αριθ. 72670 από 1.8.59 κοινής αποφάσεως των Υπουργών Συντονισμού, Εσωτερικών και Οικονομικών, ήτις καταργείται. Αι διά της παρούσης παρεχόμεναι αποζημιώσεις καταβάλλονται και διά τας ημέρας καθ' ας ο τεχνικός υπάλληλος εκτελεί υπηρεσίαν εκτός έδρας. Αι κατά τ' ανωτέρω αποζημιώσεις δεν καταβάλλονται εις τους εξ οιασδήποτε αιτίας μη προσφέροντας υπηρεσίαν (λόγω αδείας μετά ή άνευ αποδοχών κλπ.). Εν απουσία υπαλλήλου, εκ των αποζημιώσεων της παρούσης εκπίπτεται το 1/25 δι' εκάστην  εργάσιμον ημέραν. Αι αποζημιώσεις της παρούσης καταβάλλονται δεδουλευμένως κατά μήνα, εντέλλονται δε διά καταστάσεων του αρμοδίου διά την εκκαθάρισιν και εντολήν πληρωμής των αποδοχών δικαιούχων υπαλλήλων. Επί των σχετικών καταστάσεων ο αρμόδιος εκκαθαριστής βεβαιοί ότι οι εν αυταίς περιλαμβανόμενοι, προσέφερον υπηρεσίαν καθ' απάσας τας εργασίμους ημέρας του μηνός ή τον αριθμόν των απουσιών αυτών. Αι ως άνω αποζημιώσεις δύνανται να παρέχωνται υπό των ειρημένων Νομαρχιακών Ταμείων, εφ' όσον έχουν οικονομικήν ευχέρειαν κατόπιν αποφάσεως του Δ. Συμβουλίου αυτών, υποκειμένης εις την έγκρισιν του Νομάρχου. Η ισχύς της παρούσης άρχεται από της 1ης Νοεμ. 1959 και λήγει την 31ην Δεκ. 1959. Σελ. 214,34(α) 137-02